Source: http://dolnasuca.sk/sk/aktuality/view/vyberove-konanie-na-obsadenie-funkcie-riaditela-riaditelky-zakladnej-skoly-s-materskou-skolou-rudolfa-hecku-v-dolnej-suci
Timestamp: 2018-04-19 13:27:43+00:00
Document Index: 15493711

Matched Legal Cases: ['§ 4', '§ 5', '§ 4', '§ 5', '§ 9', '§ 3', '§ 10', '§ 3']

VÝBEROVÉ KONANIE na obsadenie funkcie riaditeľa/riaditeľky Základnej školy s materskou školou Rudolfa Hečku v Dolnej Súči | Dolná Súča
VÝBEROVÉ KONANIE na obsadenie funkcie riaditeľa/riaditeľky Základnej školy s materskou školou Rudolfa Hečku v Dolnej Súči
Obec Dolná Súča v súlade s § 4 ods. 1 zákona č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a § 5 zákona č. 552/2003 Z.z. o výkone práce vo verejnom záujme v znení neskorších predpisov vyhlasuje VÝBEROVÉ KONANIE
Obec Dolná Súča v súlade s § 4 ods. 1 zákona č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a § 5 zákona č. 552/2003 Z.z. o výkone práce vo verejnom záujme v znení neskorších predpisov
riaditeľa/riaditeľky Základnej školy s materskou školou Rudolfa Hečku,
Dolná Súča 252, 913 32 Dolná Súča
s predpokladaným nástupom dňa 01.09.2018
vysokoškolské vzdelanie II. stupňa podľa zákona č. 317/2009 Z.z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov a vyhlášky MŠ SR č. 437/2009 Z.z., ktorou sa ustanovujú kvalifikačné predpoklady a osobitné kvalifikačné požiadavky pre jednotlivé kategórie pedagogických zamestnancov a odborných zamestnancov,
komunikatívnosť, svedomitosť, zodpovednosť, riadiace a organizačné schopnosti, osobnostné a morálne predpoklady,
bezúhonnosť v zmysle § 9 zákona č. 317/2009 Z.z o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov a § 3 zákona č. 552/2003 Z.z. o výkone práce vo verejnom záujme v znení neskorších predpisov,
zdravotná spôsobilosť podľa § 10 zákona č. 317/2009 Z.z.,
ovládanie práce s PC – internet, MS Word, Excel, PowerPoint a iné,
manažérske schopnosti, samostatnosť v práci.
Vítané sú: (potrebné zdokladovať)
skúsenosti s prípravou projektov a získavaním zdrojov z fondov EÚ, nadácií, grantových programov a pod.,
dobré výsledky dosahované v odbornej praxi – napr. metodická práca, publikovanie, úspešne zrealizované projekty v oblasti vzdelávania a pod.,
čestné vyhlásenie o tom, že uchádzač nebol odvolaný z funkcie riaditeľa školy z dôvodov uvedených v § 3 ods. 7 písm. a), c) a e) alebo ods. 8 písm. c) zákona č. 596/2003 Z.z.,
vypracovaný vlastný návrh koncepcie rozvoja školy (v rozsahu max. 3 strany A4),
písomný súhlas uchádzača na spracovanie osobných údajov pre účely výberového konania (podľa zákona č. 122/2013 Z.z. o ochrane osobných údajov a o zmene a doplnení niektorých zákonov v znení zákona č. 84/2014 Z.z..
Prihlášku do výberového konania spolu s požadovanými dokladmi je potrebné zaslať doporučenou poštou alebo doručiť osobne do podateľne obecného úradu najneskôr do 15. mája 2018 do 14oo hod na adres Obec Dolná Súča, Dolná Súča 2, 913 32 Dolná Súča. Obálku označte heslom: „VK – riaditeľ ZŠ s MŠ - neotvárať!"
Vyhlasovateľ výberového konania si vyhradzuje právo nezaradiť do výberového konania uchádzačov, ktorí nespĺňajú požadované podmienky. Uchádzačom, ktorí splnia podmienky, bude termín a miesto výberového konania oznámené písomne najmenej 7 kalendárnych dní pred jeho konaním.
V Dolnej Súči, dňa 12. apríla 2018